Shalum, mɔ́n Yabesh, a ngátə́bə ǹkúkúmá á ḿbū mə́wóm mə́lɛ́ ai ebulú yā édzóē Azarias, ǹkúkúmá yā Yúda; a ngádzóe á táŋ ngɔn dzyǎ á Samaría. 14Ńdɔ Menahem, mɔ́n Gadi, a ngásɔ́ á Tirtsa, a suán á Samaría, ńdɔ a ngábímī Shalum, mɔ́n Yabesh, á Samaría, a wé nyē ǎ ngadzóe á məyian móé. 15Məbuugǎ yā enyǐŋ Shalum, ai ésɔ̄g mvǒl yā á ngābɔ, bísə̄ bí sə́ ńtilán á kálada Miǹláŋ Míńkúkúmá yā Ísraɛ̂l a ? 16Eyɔ̌ŋ tē ńdɔ Menahem a ngábwé Tifsah, a mǎn wē é bod bə́sə̄ bə́ ngábə́ wē, ai sí dzīē ésə a tíege á Tirtsa a kələ kwí ósū; ású bá ndzí kig nyé nɛ̌d zēn yǎ á lod, ású tē á ngáwé bɔ̄, míḿbūbúm mísə̄ mí ngábə́ étēde a mǎn mya túb məbum. Menahem, ǹkúkúmá yā Ísraɛ̂l